rlitschk/wikidir huggingface dataset:
Dat Ryugyong-Hotel (koreaansch 류경호텔) is en 330 Meter hooch Hoochhuus in Pjöngjang, dat mal en Hotel warrn schull, nu aver al siet 1992 as Rohbo leddig steiht. Dat liggt in de Naverschop Sojang in’n Stadtdeel Potonggang vun Pjöngjang. De Naam Ryugyong kummt vun een vun de olen Naams vun de Stadt Pjöngjang. 1987 harr de Firma Baikdoosan Architects & Engineers anfungen, dat Hoochhuus to boon. Dat schull ganz ut Stahlbeton boot warrn, 330 Meter hooch wesen un 105 Stock hebben. Alltohoop schullen dat 360.000 m² warrn. Noordkorea hett ok för Investoren ut dat Utland worven, de 230 Millionen US-Dollar to de Bokosten bistüern schullen. Dat Bowark hett twee grote Flögels, de so bi 100 Meter vun dat Zentrum rutloopt un 18 Meter breed sünd. Se loopt na baven spitz tohoop, de Sieden steigt mit en Winkel vun 75°. An de Spitz gifft dat acht Stockwarken, de sik dreihn schöölt un dor över noch wedder söss Stockwarken, de sik nich mitdreiht. Disse Spitz is an dat Ünnerenn so bi 40 Meter breed. Ganz baven op de Spitz steiht siet den Bostopp 1992 noch jümmer en Bokraan. Rund üm dat Bowark gifft dat en Reeg Goorns, Pavillions un Terrassen. Dat Hotel mit
Phonotaktik oder Phonotagmatik is en Deelfack vun Phonologie un Phonetik. De Phonotaktik befaat sik mit de Regeln vun enkelte Spraken, na de in disse Spraak ut Phonemen (Luden) Sülven, Morphemen un Wöör billt warrn köönt. All Sülven hebbt en Struktur: Sülvenkern Sülvenrand: Sülvenkopp (vör’n Sülvenkern) Sülvenenn (achter’n Sülvenkern) Jede Spraak hett ehre egenen Regeln, wat för Luden kombineert warrn köönt. In dat Woord Pskutks to’n Bispeel sünd de Lüüdkombinatschonen psk an’n Sülvenkopp un tks an’t Sülvenenn in de plattdüütsche Spraak nich mööglich. Annere Spraken kennt aver Wöör, de mit psk anfangt, to’n Bispeel dat Russ’sche (Pskow). Vele Spraken kennt to’n Bispeel ok kene Konsonantengruppen. Dat Japaansche to’n Bispeel brickt de Konsonantengruppen vun europääsche Wöör in enkelte Sülven op. Ut dat nedderlandsche kraan is dat japaansche karan (カラン) worrn, denn dat Japaansche kennt keen kr. En groot Bedüden för de Phonotaktik hett ok de Sonoritätsskaal. De Sülvenkern hett normalerwies de gröttste Sonorität un na’n Sülvenkopp un na’t Sülvenenn warrt se lütter. De Luden hebbt aver all verscheden Sonorität. l hett mehr Sonorität as s. Dorvun gifft dat de Wöör Slips un Puls, aver keen oder kuum Wöör, de mit ls anfangt oder mit sl ophöört (dat is aver keen faste Regel
Nicolaus Ruß (* wohrschienlich Rostock; † na 1514) weer de Schriever vun dat Boek van dren strenghen. Ruß sien Book hett kene Angaven to Tied un Oort vun’n Druck hatt, is aver wohrschienlich to Anfang de Johren 1480 in Lübeck druckt worrn. Bruno Claussen geiht dor vun ut, dat dat bi Johann Snell druckt worrn is. Ruß is wohrschienlich in Rostock boren un hett sik an’n 9. Oktober 1477 an de Universität Rostock inschreven. In’n Winter 1479/1480 hett he dor sien Bakkalaureat maakt un 1485 sien Magister. Later hett he woll an de Universität lehrt. Sien Testament is vun 1514, wohrschienlich is he nich lang na disse Tied doodbleven. Vun sien Boek van dren strenghen sünd twee Stück bet in uns Tied nableven. De doot nu in de Universitätsbibliotheken vun Rostock un Uppsala liggen. Dat Book is en Översetten vun Delen vun Jan Hus sien Schriften. Wohrschienlich sünd de Böker wegen den ketterschen Inholt inkuhlt worrn, de beiden Böker in Rostock un Uppsala wiest Sporen dorvun, dat se mal dörnaat sünd. Nordisk tidskrift för bok- och biblioteksväsen, Johrgang XI. 1924, [1] Jos. Müller in Zeitschrift der Gesellschaft für Niedersächsische Kirchengeschichte, Johrgang 1 (1896), S. 173 ff.
Mölm is ene groote Stadt an de Ruhr. In't Rebeet vun Mölm leven in de Tied vun Karl den Groten Franken un Sassen. Se weer in de Hansetied keene Stadt, män weer in de Hanse un de nordelkste Stadt in't Bergisch Land. Mölm is de riekste Stadt in't Ruhrrebeet. August Thyssen gründ't hie de Firma Thyssen. Hie weer de Stinnes-Konzern, de dat nu nich mehr gifft. Vandage sitt hier Aldi-Süüd un Tengelmann. De Delen vun de Stadt sünd: Altstadt I Altstadt II Styrum Dümpten Heißen Menden-Holthusen Saarn Broich Speldorf
Flash and the Pan weer en austraalsch Musikgrupp (Band), de in sien Karn up de The Easybeats torüchgung. De beid hööftsächlich Lederschrievers vun de Easybeats, George Young un Harry Vanda, bleven nah dat Enn’n vun de Band 1969 tosommen, um wiederhenn tosommen to arbeiten. Se wurrn en vun de bedüüdenst Rock- un Pop-Produzententeams vun Australien, dat u. a. för John Paul Young un besünners för AC/DC tätig weer. Neben hör Arbeit as Produzenten un Songschiever för annern, hebbt Vanda un Young mit Flash and the Pan hör eegen Bandprojekt uptrucken. Se harrn good Spood un Hits, de deelwies ok in Europa Spood harr, dorünner Hey St. Peter (1977), Midnight Man, Early Morning Wake Up Call (beide 1985) und Ayla (1987). Flash and the Pan (1978) US #80 Lights in the Night (1980) US #159 Headlines (1982) Pan Orama (1983) UK #69 Early Morning Wake Up Call (1985) Nights in France (1987) Collection (1990) Burning Up the Night (1992) Midnight Man ( 1998 ) Hey, St. Peter (1977/8) - USA #76, NL #7 And the Band Played On (Down Among the Dead Men) (1978) - UK #54 The African Shuffle (1978) California (1979) Media Man (1980) Welcome to the Universe (1980)
Bruno Claußen (* 1946 in Hamborg) is en Hambörger Politiker vun de CDU. Claußen weer vun 1966 bet 1970 Soldaat op Tied bi de Bundsmarine. Na disse Tied güng he na de Hambörger Polizei. Dor weer he in’n Reviervullzugsdeenst, as Facklehrer an de Landspolizeischool un in’n Personalraat. He is Maat vun de Düütsche Polizeigewerkschop un siet 2006 in Pension. Claußen weer vun 1998 bet 2000 Mitarbeider vun’n Arbeidsstaff vun de Enquete-Kommission „Jugendkriminalität“. Vun 1993 bet 2004 weer he Bezirksafornter vun de Bezirksversammlung in Wandsbek. Siet März 2004 is he Afornter in de Hambörger Börgerschop. Dor is he ok Maat vun’n Ingaven- un Binnenutschuss. Hamburgische Bürgerschaft.de (hoochdüütsch) CDU-Bürgerschaftsfraktion (hoochdüütsch)
De Flagg vun Noordkorea (Siedenverhältnis 1:2) wiest en roden waagrechten Striepen, de vun twee lüttje witte un twee blaue Striepen ümfaat warrt. Dat Bredenverhältnis is 6:1:22:1:6 (alltohoop 36 Eenheiten). In’e Midd vun’n roden Striepen, aver en beten wat op de linke Sied (Middelpunkt bi een Drüddel vun de vulle Breed), is en roden Steern op en witten Krink as Symbol för’n Kommunismus. De Dörmeter is 16 Eenheiten. De Flagg is in de Verfaten vun Noordkorea in Artikel 164 fastleggt un is an’n 8. September 1948 annahmen worrn. Dat aktuelle Flaggengesett vun Noordkorea is vun’n 22. Oktober 1992. De Noordkoreaners sülvst seggt dor op Koreaansch 인공기 (Ingonggi) to, wat en Afkörten is för Natschonalflagg vun de Demokraatsche Volksrepublik Korea (Chosŏn minjujuŭi inmin konghwaguk kukki = 조선민주주의인민공화국국기). De Flagg vun Noordkorea weiht ok vun een vun de hööchsten Fahnenmasten op de Welt in dat Fredensdörp an de Grenz to Süüdkorea. De Mast is 160 Meter hooch un de Fahn weegt 136 Kilogramm.
Dat Wapen vun Noordkorea wiest en Stausee mit en Waterkraftwark un en Hoochspannungsmast vör en blaue Bargkeed (stellt den Paektu dor), de Toppen vun de Bargen ünner witt Snee. Dör över steiht en roden Steern, de vun Strahlen ümgeven is. Links un rechts is dat Wapen ümrahmt vun Riesahrn (de Ahrn geel mit gröön Riesbläder). Üm de Riesahren is en rood Mottoband mit’n Naam vun dat Land in witt fluchten (조선민주주의인민공화국, Demokraatsche Volksrepublik Korea). Dat Utsehn is anlehnt an dat Wapen vun de Sowjetunion. Dat Wapen is in de Verfaten vun Noordkorea in Artikel 163 fastleggt un an’n 8. September 1948 annahmen worrn. Karl-Heinz Hesmer: Flaggen und Wappen der Welt. Geschichte und Symbolik der Flaggen und Wappen aller Staaten. Bertelsmann Lexikon Verlag, Gütersloh 1992, ISBN 3-570-01082-1.
De Kimjongilie (Begonia × tuberhybrida Voss ‘KIMJONGILHWA’) is en Begonien-Hybrid ut de Grupp vun de Knollenbegonien un blangen de Kimilsungie een vun de beiden Natschonalblomen vun Noordkorea. Se is 1988 to’n 46. Geboortsdag vun Kim Jong-il vun’n japaanschen Botaniker Kamo Mototeru ut Kakegawa tücht worrn un is en Krüzung ut begonia un tuberhybrida. Se schall elk Johr üm de Tied vun Kim Jong-il sien Geboortsdag an’n 16. Februar blöhn. Na’n Tüchter schall se de Juche-Idee repräsenteren un för Wiesheit, Leevde, Recht un Freden stahn. Projekt:Plantennaams up Platt David Woodard, "Beautiful Kimjongilia", Der Freund 3, Axel Springer AG, 2005
De Kimilsungie (krüüzt ut „Dendrobium Ale Ale Kai“ un „Dendrobium Pompadour“) is en Dendrobium-Hybrid, de vigelett blöht, un is blangen de Kimjongilie een vun de beiden Natschonalblomen vun Noordkorea. Se hett ehrn Naam kregen, as Kim Il-sung in’n April 1965 na Indonesien reist is un Sukarno drapen hett. Se hebbt den Botaanschen Goorn Bogor besöcht un Kim hett een Plant besünners gefallen. Dor schall Sukarno anbaden hebben, den Hybrid, de noch keen Naam harr, na Kim to nömen. In dat Internatschonale Orchideenregister is de Plant aver as „Dendrobium Clara Bundt“ registreert, denn de Tüchter harr dissen Naam al 1964 anmellt. De Bloom is toeerst in’n Clara-Bundt-Orchideengoorn in Makassar op Sulawesi tücht worrn un denn eerst na Bogor kamen. Projekt:Plantennaams up Platt
Dit Woort hett noch annere Bedüden: kiek dorför ünner Aegukga. Aegukka (koreaansch 애국가, Vaderlandsleed) is de Natschonalhymne vun Noordkorea. Schreven hett dat Leed Pak Seyŏng un de Musik is vun Kim Wŏn'gyun. Na de eersten Wöör vun dat Leed warrt dor ok Ach'imŭn pinnara (아침은 빛나라) to seggt. De Hymne is in de Verfaten vun Noordkorea in Artikel 165 fastleggt un is an’n 8. September 1948 annahmen worrn. Bet 1947 hett Noordkorea mit Aegukga desülve Hymne bruukt as Süüdkorea nu noch. Denn hebbt se aver en ne’e utsöcht, de 1948 offiziell worrn is. De Natschonalhymne as MP3, sungen vun’n Staatschor vun de koreaansche Volksarmee (koreaansch)
.kp is de Topplevel-Domään (TLD) för dat Land Noordkorea. Dat is ene Lännerdomään (ccTLD). De Domään is an’n 24. September 2007 inföhrt worrn. De Domääns ünner de Topplevel-Domään .kp warrt aktuell nich vergeven, dat gifft keen offiziell towiesten Registror, de Sponser vun de Domään is dat Korea-Computercenter. Aktuell warrt de Domään noch temlich wenig bruukt, dat gifft blot twee Domääns (Stand Oktober 2008), eenmal http://kcce.kp, dat Afdeel vun’n Korea-Computercenter in Düütschland, un denn http://www.naenara.kp, Naenara, dat Portal vun de Regeren vun Noordkorea. Websteed vun de Natschonale Internett-Entwicklungsagentur vun Korea
Mit den Noordkoreaanschen Won (koreaansch 조선민주주의인민공화국 원) warrt in Noordkorea betahlt. He is ünnerdeelt in 100 Chŏn. He warrt vun de Zentralbank vun Noordkorea utgeven. Dat gifft Münten to 1, 5, 10 un 50 Chŏn un to 1, 10, 50 un 100 Won un Schiens to 1, 5, 10, 50, 100, 200, 500, 1000 un 5000 Won. De Won is an’n 6. Dezember 1947 inföhrt worrn un hett den Koreaanschen Yen aflööst. 1959 is de Won afweert worrn un 100 Won sünd in een ne’en Won tuuscht worrn. De Won weer för Börgers vun Noordkorea. Lüüd ut dat Utland müssen mit Wesselzertifikate betahlen. Dat geev twee Utgaven, een in rood för Lüüd ut de sozialistischen Länner un een in blau för Lüüd ut kapitalistsche Länner. Bi Münten vun vör 1980 harrn de normalen keen Steern, de för sozialistische Besökers weren mit een Steern kenntekent un de för kapitalistsche Besökers weren mit twee Steerns kenntekent. Siet Juli 2002 warrt disse Zertifikate aver nich mehr bruukt un Lüüd ut dat Utland betahlt mit Devisen. Bet 2001 weer de Wesselraat vun’n Won op 2,16 Won för een US-Dollar fastleggt. De Münten to 1, 5, 10 un 50 Chon un to 1 Won warrt
Kim Jong-suk (* 24. Dezember 1917 in Osan; † 22. September 1949 in Pjöngjang) hett in de koreaansche Partisanenarmee in’n Wedderstand gegen de japaansche Armee kämpft un is de Ehfro vun Kim Il-sung un de Moder vun Kim Jong-il wesen. Kim Jong-suk is as Dochter vun en armen Buur in’n Noorden vun Korea boren. Dat Land weer to disse Tied vun de Japaners besett un ehr Familie hett 1922 wegen de slechten Levensümstänn Korea verlaten un is na China gahn. An’n 10. Juli 1932 hett se sik den Kommunistischen Jugendverband vun Korea anslaten, den Kim Il-sung grünnt harr. An’n 25. April 1936 hett se sik to ene Eenheit vun de Koreaansche Volksarmee ünner Kommando vun Kim Il-sung mellt un is an’n 25. Januar 1937 Maat vun de Kommunistische Partei worrn. Tohoop mit Kim Il-sung, den se 1935 kennenlehrt un 1940 heiraadt harr, güng Kim Jong-suk in de Sowjetunion. Dor hett se ok, in dat Dörp Wjatskoje, an’n 16. Februar 1941 den Söhn Kim Jong-il kregen. Na de Kapitulatschoon vun Japan güng de Familie Kim mit de sowjetsche Rode Armee trüch na Korea. Een Johr nadem de Demokraatsche Volksrepublik Korea utropn worrn is, an’n 22. September 1949, is Kim Jong-suk bi
Wjatskoje (russ’sch Вятское) is en Fischerdörp an de Süüdkant vun’n Amur in’n Oosten vun Russland. Dat Dörp liggt so bi 70 Kilometer noordoosten vun Chabarowsk un is Deel vun de Region Chabarowsk. Toeerst hebbt in de Gegend üm Wjatskoje Tungusen leevt. Dat Dörp weer Deel vun de Buten-Mandschurei un is mit de Pekinger Konvention 1860 vun China tohoop mit Chabarowsk un Wladiwostok an Russland kamen. In’n Tweten Weltkrieg weer bi Wjatskoje en Lager vun de 88. Brigaad vun de Sowjetarmee, de ut Partisanen ut China un Korea bestünn. Kim Il-sung, later Staatsbaas vun Noordkorea weer dor as Hauptmann vun en Bataillon vun de Rode Armee statschoneert. Kim Jong-il, de Föhrer vun Noordkorea is 1941 in Wjatskoje boren, as siene Öllern hier för en Tied Toflucht vör de japaanschen Besetter vun Korea söcht hebbt. Koordinaten:48° 44′ N, 135° 43′ O
Ooldsassisch (Egenbeteken Sahsisk or Sahsisc) is ene germaansche Spraak un de öllste Form van dat Neddersassische. De Spraak höört de westgermaanschen Spraken to un is nah verwandt mit de anglofreeschen Spraken (Ooldfreesch un Angelsassisch). Et gifft siet dat 8. Johrhunnert an schreven Borns in ooldsassiche Sprake. In dat 12. Johrhunnert is de Spraak denn suutje övergahn in dat Middelsassische. Dat Ooldsassische was de Spraak van de Sassen, de dormols Nordwestwestdüütschland un de oostliken Nedderlannen leven. Dat Ooldsassische harr domals ok noch temlich veel vun de starken Flexionen vun dat Germaansche, de later in middelsassische un plattdüütsche Tied all afslepen worrn sünd. De Grammatik van dat Ooldsassische was bannig wat anners, as de Grammatik van dat hüdige Plattdüütsch. De Nomen wuurn na fief Kasus, dree Numeri un dree Genera flekteert. Dat Ooldsassische utwickel sik wohrschienlik in’n 5. Johrhunnert ut ingväoonsche Dialekten. Al in’ 5. Jahrhundert spleet sik de angelsassische Spraak van dat Ooldsassische af, as de Angeln un Sassen ut dat süüdlike Däänmark un Sassen na England trocken. Dat Angelsassische up de Brittschen Eilannen deed sik na dat Ooldengelsche ümmodeln. Nadem Karl de Grote de Sassen in’n Sassenkriegen ünnerkreeg un he elk un een döpen leet, geraad dat Ooldsassiche mehr un
Genesis ([ˈgɛnezɪs], greeksch γένεσις; γέννηση, „Schöpfung, Geboort“) betekent Genesis, greekschen Naam vun dat 1. Book Mose vun de Bibel, Ooldsass’sche Genesis, een vun de eersten Texten in de ooldsass’sche Spraak, Genesis, brietsche Musikgrupp, Genesis, US-amerikaansche Ruumsonde, Genesis, Reeg vun Satelliten, Genesis, Informationssystem vun de Statistschen Landsämter un dat Statistsche Bundsamt in Düütschland, Genesis, indischen Film ut dat Johr 1986, Genesis, Dokumentarfilm ut dat Johr 2004. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kim Yong-nam (koreaansch 김영남; * 4. Februar 1928 in Myŏngch'ŏn) is en noordkoreaanschen Politiker un von 1998 bet 2019 de Vörsitter vun dat Präsidium vun’n Böversten Volkskongress. Noordkorea hett keen richtigen Staatsbaas, na de Opgaven dee Kim aver datsülve as en Staatsbaas, ok wenn he na de Macht blot de Nummer Twee achter Kim Jong-il/Kim Jong-un weer. Kim hett in de Johren 1950 in de Sowjetunion studeert un weer Viez-Vörsitter vun dat Komitee för Kulturelle Utlandsbeziehungen un vun dat Natschonale Komitee för den Schutz vun’n Freden. Vun 1956 af an hett he in dat Afdeel för Butenpolitik bi’t Zentralkomitee vun de Arbeidspartei vun Korea arbeidt. 1961 is he Viez-Vörsitter vun de Arbeidspartei in de Provinz Süüd-Hamgyŏng worrn un 1972 Vörsitter vun dat Afdeel Butenpolitik vun dat Zentralkomitee vun de Arbeidspartei. In de Johren 1970, 1980 un 1990 hett he Kim Il-sung op veel vun siene Reisen in dat Utland begleitet. So bi 1970 is Kim Maat vun dat Zentralkomitee vun de Arbeidspartei worrn un 1980 vun dat Politbüro. Vun 1983 bet 1998 weer he Butenminister vun Noordkorea. Von’n 5. September 1998 bet 11. April 2019 weer Kim Vörsitter vun’n Böversten Volkskongress, dat Parlament vun Noordkorea. Offiziell is Kim Il-sung, de
De Cheondoismus (koreaansch 천도교) is en koreaansche Religion. De Cheondoismus hett sien Worteln in de Donghak-Bewegung vun Choe Jeu. De Cheondoismus hett in Süüdkorea so bi 1,13 Millionen Anhängers un 280 Tempels (Stand 2005). In Noordkorea schöölt dat so bi 2,8 Millionen wesen (Stand 2000). In Noordkorea sünd de Cheondoisten in de Cheondoistische Chongu-Partei polietsch organiseert. In dat 19. Johrhunnert weer Korea en Sellschop mit en groot Scheer twischen arm un riek. Dat geev en Grupp vun rieke Landbesitters un Aadlige un en brede Mass vun arme, ünnerdrückte Buurn. Jümmer wedder gev dat Opstänn vun de Buurn. Ünner Choe Je-u hett sik ut disse untofredenen Buurn en Befreeungs-Bewegung billt, de Donghak. Se wullen de soziale Ungerechtigkeit in de Sellschop wegkriegen, hebbt sik för Minschenrechten stark maakt un sik gegen den Influss vun dat Utland in Korea utspraken. Moraalsch Hanneln un sozial Geweten weren för jem wichtige Saken. 1892 hebbt de Buurn en Buurnarmee opstellt un 1894 keem dat to’n Donghak-Opstand gegen de koreaansche Oberschicht un gegen de Japaners. Aver de Buurn kunnen sik nich dörsetten un Korea is vun de Japaners besett worrn. In de Johren 1898 bet 1905 geev dat denn en Reform-Bewegung ünner de Donghak-Anhängers. König Gojong dee
Petrus is en Vörnaam för Jungs. Düsse Lüde hefft mit Naam Petrus heten: Petrus, Jesus sien eersten Jünger un later Baas vun de oorchristliche Kark, kiek bi Simon Petrus Petrus vun Alcantara (1499–1592), spaansch Mystiker Petrus Canisius (1521–1597), nedderlannsch Theoloog un Karkenlehrer Petrus Damiani (um 1006–1072), italieensch Theoloog Petrus Claver (1580–1654), spaansch Jesuit un Missionar Petrus Venerabilis (üm 1094 rüm–1156), Abt vun Cluny Petrus Martyr († 299/304), fröhchristlich Theoloog Petrus Chrysologus (üm 380 rüm–451), Bischop vun Ravenna; Karkenlehrer Petrus vun Sizilien, orthodox Theoloog Petrus Valdes († vör 1218), hett de Waldensers grünnt Petrus de Crescentiis (1230/1233–1320/1321), italieensch Botaniker Petrus de Ebulo († vör 1220), italieensch Historiker Petrus de Mladoniovicz († 1451), böhmsch Schriever Petrus de Palude (um 1280–1342), Theoloog Petrus de Vinea (vor 1200–1249), Theoloog Petrus van Schendel (1806–1870), belgisch Maler Petrus van der Aa (1530–1594), nedderlannsch Jurist Petrus vun Ravenna (ok Petrus Tomais, Petrus Ravennatus; * üm 1448 rüm; † 1508), italieensch Rechtswetenschopper Ersten Petrusbreef un Tweeten Petrusbreef in dat Nee Testament. Château Pétrus, en vun de meist beröhmten Wiengöder bi Bordeaux Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un
Noordkorea is indeelt in negen Provinzen (Do), twee Städer (Chikhalsi) un dree besünner Regionen. Dat aktuelle System is 1952 vun Kim Il-sung inföhrt worrn. De Provinzen sünd normalerwies indeelt in Kreise (Kun). Welk Provinzen hebbt blangen de Kreise ok Regionen (Chigu). Kreise mit veel Inwahners hebbt den Titel Stadt (Si). De Stadt Nampo hett den Titel besünner Stadt (T'ŭkkŭpsi). De Butenrebeden vun de Städer sünd indeelt in Kreise un dat Zentrum in Stadtdelen (Kuyŏk). De Kreise un de Butenrebeden vun de Städer sünd denn op de drüdde Ebene indeelt in Dörper (Ri). De drüdde Ebene in de Stadtzentren is de Naverschop (Dong). Gröttere Öörd binnen en Kreis warrt nich as Dörp betekent, man as Landstadt (Ŭp). Welk Kreise hebbt ok Arbeiderdistrikten (Rodongjagu) as Ünnerafdelen. De dree besünner Regionen hebbt keen Ünnerafdelen. Veer Städer sünd fröher mal sülvsstännig wesen, sünd denn aver wedder Deel vun en Provinz worrn. Chongjin, nu Deel vun Noord-Hamgyong Hamhung, nu Deel vun Süüd-Hamgyong Kaesong, sülvsstännig bet 2003, nu Deel vun Noord-Hwanghae Nampo, sülvsstännig bet 2004, nu Deel vun Süüd-Pyongan
Dit Woort hett noch annere Bedüden: kiek dorför ünner (677) Aaltje. Aaltje is de oostfreesche Foorm vun Ahlheit (hoochdüütsch: Adelheit). Disse Naam geiht torüch up den olen germaanschen Naam Athalheit, later Adelheit. De sett sik tosamen ut „adel“ un „heit“. „Adel“ bedüüdt „eddel“ or „vörnehm“ un mit „heit“ meent man de Oort or dat Wesen. Sodennig is „Adelheid“ ene, wat een eddele Wesen hett or een vörnehme Oort. Ut den Naam Ahlheit is in plattdüütsche Kuntreien de Naam Alke vun wurrn. Toeerst is ut Ahlheit de korte Form A(h)le maakt wurrn. Denn keem dor as Diminutiv (Form to'n Lüttjer maken) en -ike an. Denn weer de Naam Alike torecht un bedüüd so veel, as Lüttje Ahlheit. In Oostfreesland is nu (wohrschienlich vunwegen den Influss vun de Nedderlannsche Spraak de Diminutiv-Form -tje bruukt wurrn (kiek ok bi Antje, up Platt: Anke), Swantje un annere). Aaltje bedutt nu just so: Lüttje Ahlheit. List vun plattdüütsche Vörnaams http://www.7brg.de/Vornamen/wvora.htm Manno Peters Tammens, Ostfriesische Vornamen, Nörden, 2. Uplaag, 2007
De Rangrim- oder Nangnim-Bargen sünd en Bargkeed in Noordkorea, de vun Noord na Süüd to’n Westen langs dat Hoochland vun Kaema löppt. Ünner annern de Strööm Taedong un Chongchon hebbt jemehr Borns in de Rangrim-Bargen. De hööchste Barg is de Wagalbong, de 2260 m hooch is. De Bargkeed heet Rangrim in Noordkorea un Nangnim in Süüdkorea. De Ünnerscheed liggt in’n koreaanschen Dialekt.
Dat Archaikum is en Äon vun de Eerdhistorie, dat de Tietduer vun 3.800 bit 2.500 Millionen Johren vör de hüütigen Tiet ümfaat. En öllere Beteken för dit Tietöller is dat Azoikum. Dat Archaikum kummt in de chronologschen Affolg na dat Hadaikum un warrt vun dat Proterozoikum aflööst, nipp un nau vun de eerste Ära dorin, dat Siderium. Dat Archaikum ümfaat veer Äras: Eoarchaikum (af 4.000 Ma vör hüüt) Paläoarchaikum (af 3.600 Ma vör hüüt) Mesoarchaikum (af 3.200 Ma vör hüüt) Neoarchaikum (af 2.800 Ma vör hüüt) In den Anfang vun’t Archaikum warrt de Isua-Gneis ut dat Rebeet vun Nuuk in Grönland dateert. Eerst 1999 is bekannt worrn, dat sogor al vör dit Äon – in’t Hadaikum – as Steen billt worrn sünd. De öllste is de Acasta-Gneis vun 4.0300 Ma vör hüüt. ut den westlichen kanaadschen Schild. De – hypotetsche – eerste Grootkontinent Ur künn sik vör 3 Millionen Johren ut disse eersten hadaischen Fastlandeilannen (Kratonen) billt hebben. Lange Tiet hebbt de Wetenschopplers glöövt, dat ut dat Archaikum keen Fossilen överduert hebbt. Man, nu hett sik rutstellt, dat al in bannig korte Tiet na’t Billn vun bestännige Eerdköstdelen Evolutschoonsvörgäng insett hebbt, toeerst mit de cheemschen Evolutschoon af 3.800 Mio. Johren.